**[Ympäristöoppi](https://peda.net/opetussuunnitelma/ol/1vmosotjksl/tjkvnl/ymp%C3%A4rist%C3%B6oppi)**

**1. - 2. luokka**

|  |
| --- |
| **Tavoitteet** |
| T1, T2 innostuminen ympäristöopin oppimisesta  T3 ympäristöherkkyyden kehittyminen ja oppiminen toimimaan kestävällä tavalla  T4, T5 ihmetteleminen, kyseleminen ja pohtiminen pienten tutkimusten ja muun toiminnan kautta  T6 havaintojen tekeminen ja kokeileminen eri aisteja ja erilaisia tutkimusvälineitä käyttäen  T7 eliöiden, elinympäristöjen, ilmiöiden, materiaalien ja tilanteiden kuvaileminen, vertaileminen ja luokitteleminen sekä niiden nimeäminen  T8 turvallinen toimiminen sekä annettujen ohjeiden noudattaminen  T9, T10 ryhmässä toimimisen taitojen ja tunnetaitojen harjoitteleminen, itsearvostuksen ja toisten arvostamisen vahvistuminen  T11 monipuolinen tutustuminen arjen teknologiaan ja tieto- ja viestintäteknologian hyödyntäminen  T12 ympäristön ja ihmisen toiminnan jäsentäminen  T13 yksinkertaisten kuvien, mallien ja karttojen ymmärtäminen  T14 tuloksien esitteleminen eri tavoin, rohkaistuminen itseilmaisuun ja omien näkemysten perustelemiseen  T15 kasvua ja kehitystä, terveyttä ja hyvinvointia tukevien tekijöiden oppiminen sekä elämän perusedellytysten ymmärtäminen |

1. luokka

|  |  |  |
| --- | --- | --- |
| **Oppisisällöt** | | |
| **Osa-alue** | **Sisältö** | **Laaja-alainen osaaminen** |
| S1 Kasvu ja kehitys | - ihmisen kehon osat  - elintoiminnot  - oman ikäkauden kasvu ja kehitys  - elämänkulku | L3 Itsestä huolehtiminen ja arjen taidot |
| S2 Kotona ja koulussa toimiminen | - turvallinen toimiminen lähiympäristössä ja liikenteessä  - yhteistyötaidot ja erilainen ryhmissä toimiminen  - käyttäytymistavat  - fyysinen koskemattomuus, kiusaaminen | L2 Kulttuurinen osaaminen, vuorovaikutus ja ilmaisu  L3 Itsestä huolehtiminen ja arjen taidot  L7 Osallistuminen, vaikuttaminen ja kestävän tulevaisuuden rakentaminen |
| S3 Lähiympäristön ja sen muutosten havainnointi | - yleisimmät eliölajit ja niiden elinympäristöt  - luonnon havainnointi: vuodenajat, kuukaudet, vuorokauden ajat, sää  - pihakartan laatimisen harjoitteleminen ja kartan idean ymmärtäminen | L1 Ajattelu ja oppimaan oppiminen  L5 Tieto- ja viestintäteknologinen osaaminen  L7 Osallistuminen, vaikuttaminen ja kestävän tulevaisuuden rakentaminen tulevaisuus |
| S4 Tutkiminen ja kokeileminen | - ongelmaratkaisu- tutkimustehtävät, jotka liittyvät arjen ilmiöihin sekä ihmiseen ja ihmisen toimintaan  - pienimuotoiset kokeet ja tutkimukset lähiympäristössä | L1 Ajattelu ja oppimaan oppiminen  L4 Monilukutaito  L5 Tieto- ja viestintäteknologinen osaaminen |
| S5 Elämän perusedellytykset | - ravinto, vesi  - hyvä mieli ja ilo arjessa  - huolenpito  - arjen terveystottumukset | L3 Itsestä huolehtiminen ja arjen taidot  L7 Osallistuminen, vaikuttaminen ja kestävän tulevaisuuden rakentaminen |
| S6 Kestävä elämäntapa | - omat ja yhteiset tavarat ja niistä huolehtiminen | L3 Itsestä huolehtiminen ja arjen taidot  L7 Osallistuminen, vaikuttaminen ja kestävän tulevaisuuden rakentaminen |

2. luokka

|  |  |  |
| --- | --- | --- |
| **Oppisisällöt** | | |
| **Osa-alue** | **Sisältö** | **Laaja-alainen osaaminen** |
| S1 Kasvu ja kehitys | - tunnetaidot  - mielen hyvinvoinnin edistäminen  - itsensä ja muiden arvostaminen | L3 Itsestä huolehtiminen ja arjen taidot  L7 Osallistuminen, vaikuttaminen ja kestävän tulevaisuuden rakentaminen |
| S2 Kotona ja koulussa toimiminen | - arjen pienet itsehoitotaidot  - avun hakeminen | L3 Itsestä huolehtiminen ja arjen taidot |
| S3 Lähiympäristön ja sen muutosten havainnointi | - kartan laatiminen lähiympäristöstä ja sen ymmärtäminen  - rakennettu ympäristö ja sen kohteet ja niiden tunnistaminen | L4 Monilukutaito  L5 Tieto- ja viestintäteknologinen osaaminen  L7Osallistuminen, vaikuttaminen ja kestävän tulevaisuuden rakentaminen |
| S4 Tutkiminen ja kokeileminen | - ongelmaratkaisu- tutkimustehtävät, jotka liittyvät luontoon, rakennettuun ympäristöön, ja teknologiaan  - pienimuotoiset kokeet ja tutkimukset lähiympäristössä  - liikkeen havainnointi ja syyt liikkeen muutokseen  - kasvien kasvattaminen | L1 Ajattelu ja oppimaan oppiminen  L3 Itsestä huolehtiminen ja arjen taidot  L4 Monilukutaito  L5 Tieto- ja viestintäteknologinen osaaminen |
| S5 Elämän perusedellytykset | - ravinnontuotanto  - juomavesi ja sen alkuperä  - ilma, lämpö  - arjen terveystottumuksiin liittyvien taitojen harjoitteleminen | L1 Ajattelu ja oppimaan oppiminen  L3 Itsestä huolehtiminen ja arjen taidot  L7 Osallistuminen, vaikuttaminen ja kestävän tulevaisuuden rakentaminen |
| S6 Kestävä elämäntapa | - kestävän kehityksen eri osa-alueet: muun muassa kierrättäminen, jätteiden lajitteleminen  - omaan kotiseutuun tutustuminen ja sen merkityksen tiedostaminen  - omien tekojen merkitys itselle, muille ihmisille ja omalle lähiympäristölle | L1 Ajattelu ja oppimaan oppiminen  L2 Kulttuurinen osaaminen, vuorovaikutus ja ilmaisu  L3 Itsestä huolehtiminen ja arjen taidot  L6 Työelämätaidot ja yrittäjyys  L7 Osallistuminen, vaikuttaminen ja kestävän tulevaisuuden rakentaminen |

3. - 6. luokka

|  |
| --- |
| **Tavoitteet** |
| T1 ympäristöstä ja ympäristöopin opiskelemisesta kiinnostuminen ja oppiaineen kokeminen merkityksellisenä itselle  T2 oman ympäristöopin osaamisen tunnistaminen  T3 tutustuminen kotiseutuun, sen luontoon sekä itseensä osana lähiyhteisöjä, kansaa ja ihmiskuntaa  T4 kysymysten muodostaminen ja niiden käyttäminen tutkimuksen ja muun toiminnan lähtökohtana  T5, T9, T13 pienten tutkimusten suunnitteleminen ja toteuttaminen, havaintojen ja mittausten tekeminen eri aisteja ja tutkimus- ja mittausvälineitä käyttäen  T6 syy-seuraussuhteiden tunnistaminen, johtopäätösten tekeminen ja tulosten esittäminen eri tavoin  T7, T11, T14 tieto- ja viestintäteknologian käyttäminen tiedon hankinnassa, käsittelyssä ja esittämisessä  T8 turvallinen toimiminen ympäristössä itseään suojellen sekä annettujen ohjeiden noudattaminen koulussa, lähiympäristössä ja liikenteessä  T9 monipuolinen elinympäristön ja sen ilmiöiden havainnoiminen sekä havaintoihin pohjautuvien kysymyksien esittäminen  T9, T13 erilaisten mittausten ja kokeiden suorittaminen ja saatujen tulosten tulkitseminen  T10 ryhmässä toimimisen, itsensä ilmaisemisen, toisten kuuntelemisen ja arvostamisen harjoitteleminen sekä tunteiden tunnistaminen, ilmaiseminen ja sääteleminen  T12 elollisen ja elottoman luonnon rakenteiden ja vuorovaikutussuhteiden tunteminen  T12 ekologiseen ajatteluun ohjautuminen  T15 eliöiden ja niiden elinympäristöjen tunnistaminen ja eliökunnan sukulaisuussuhteiden ymmärtäminen  T16 maantieteelliseen ajatteluun ohjautuminen, kartankäytön ja geomediataitojen harjaantuminen  T17 fysikaalisten ilmiöiden kuvaaminen ja selittäminen sekä energian säilymisen ymmärtäminen  T18 kemiallisten ilmiöiden kuvaaminen ja selittäminen, aineen säilyvyyden ymmärtäminen  T19 terveyden osa-alueiden ja terveystottumusten ymmärtäminen, terveysosaamisen soveltaminen arjessa |

3. luokka

|  |  |  |
| --- | --- | --- |
| **Oppisisällöt** | | |
| **Osa-alue** | **Sisältö** | **Laaja-alainen osaaminen** |
| S2 Arjen tilanteissa ja yhteisöissä toimiminen | * liikenne ja turvallisuus liikenteessä * kiusaaminen ja sen ehkäiseminen * fyysinen ja henkinen koskemattomuus | L2 Kulttuurinen osaaminen, vuorovaikutus ja ilmaisu  L3 Itsestä huolehtiminen ja arjen taidot |
| S3 Löytöretkelle monimuotoiseen maailmaan | * Suomi: luonto, vuodenajat, eläimet * Pohjoismaat | L2 Kulttuurinen osaaminen, vuorovaikutus ja ilmaisu  L6 Työelämätaidot ja yrittäjyys |
| S4 Ympäristön tutkiminen | * sää * elollinen ja eloton luonto * eliöt ja elinympäristöt * maa- ja kallioperä * ympäristössä toimimisen oikeudet ja velvollisuudet * muuta: kasvion laatiminen oman lähiympäristön kasveista (kasvien kerääminen ja tunnistaminen), kasvin kasvattaminen | L1 Ajattelu ja oppimaan oppiminen  L3 Itsestä huolehtiminen ja arjen taidot  L4 Monilukutaito  L5 Tieto- ja viestintäteknologinen osaaminen |
| S5 Luonnonrakenteet, periaatteet ja kiertokulku | * ravintoketjut * eläinten ja kasvien lisääntyminen * ravinnon tuotanto ja ruoan reitit | L1 Ajattelu ja oppimaan oppiminen |

4. luokka

|  |  |  |
| --- | --- | --- |
| **Oppisisällöt** | | |
| **Osa-alue** | **Sisältö** | **Laaja-alainen osaaminen** |
| S3 Löytöretkelle monimuotoiseen maailmaan | * Eurooppa * muut maanosat, niiden ympäristöt ja kulttuurit * ihmisten toiminta eri ympäristöissä | L1 Ajattelu ja oppimaan oppiminen  L2 Kulttuurinen osaaminen, vuorovaikutus ja ilmaisu |
| S4 Ympäristön tutkiminen | * rakennettu ja sosiaalinen ympäristö sekä niihin liittyvät ilmiöt * teknologiset sovellukset ja materiaalit | L4 Monilukutaito  L5 Tieto- ja viestintäteknologinen osaaminen |
| S5 Luonnonrakenteet, periaatteet ja kiertokulku | * metsien hyötykäytöt * vesi ja veden kiertokulku | L1 Ajattelu ja oppimaan oppiminen  L6 Työelämätaidot ja yrittäjyys  L7 Osallistuminen, vaikuttaminen ja kestävän tulevaisuuden rakentaminen |

5. luokka

|  |  |  |
| --- | --- | --- |
| **Oppisisällöt** | | |
| **Osa-alue** | **Sisältö** | **Laaja-alainen osaaminen** |
| S1 Minä ihmisenä | * ihmisen rakenne * elintoiminnot * aistit * kasvun ja kehityksen eri vaiheet * seksuaalinen kehitys * lisääntyminen | L1 Ajattelu ja oppimaan oppiminen  L2 Kulttuurinen osaaminen, vuorovaikutus ja ilmaisu  L3 Itsestä huolehtiminen ja arjen taidot |
| S2 Arjen tilanteissa ja yhteisöissä toimiminen | * toiminta ensiapu- ja vaaratilanteissa * palo- ja sähköturvallisuus * tapaturmat ja myrkytykset * päihteet | L1 Ajattelu ja oppimaan oppiminen  L3 Itsestä huolehtiminen ja arjen taidot  L7 Osallistuminen, vaikuttaminen ja kestävän tulevaisuuden rakentaminen |
| S5 Luonnonrakenteet, periaatteet ja kiertokulku | * maapallo ja lähiavaruus   + vuodenajat, päivä/yö | L1 Ajattelu ja oppimaan oppiminen |

6. luokka

|  |  |  |
| --- | --- | --- |
| **Oppisisällöt** | | |
| **Osa-alue** | **Sisältö** | **Laaja-alainen osaaminen** |
| S1 Minä ihmisenä | * terveyden osa-alueet ja voimavarat * arjen terveystottumukset * mielenterveystaidot * sairauksien ehkäisy ja itsehoitotaidot | L2 Kulttuurinen osaaminen, vuorovaikutus ja ilmaisu  L3 Itsestä huolehtiminen ja arjen taidot |
| S5 Luonnonrakenteet, periaatteet ja kiertokulku | * aineiden olomuodot ja ominaisuudet * palaminen, yhteyttäminen   + energia   + ääni   + valo | L1 Ajattelu ja oppimaan oppiminen  L7 Osallistuminen, vaikuttaminen ja kestävän tulevaisuuden rakentaminen |
| S6 Kestävän tulevaisuuden rakentaminen | * ilmastonmuutos ja sen hillitseminen * luonnonvarojen kestävä käyttö * kulttuuriperinnön vaaliminen * monikulttuurisessa maailmassa eläminen * ihmiskunnan globaali hyvinvointi nyt ja tulevaisuudessa * Muuta: vaikuttamisprojekti esimerkiksi kampanjana tai mielenosoituksena | L1 Ajattelu ja oppimaan oppiminen  L2 Kulttuurinen osaaminen, vuorovaikutus ja ilmaisu  L6 Työelämätaidot ja yrittäjyys  L7 Osallistuminen, vaikuttaminen ja kestävän tulevaisuuden rakentaminen |

Vuosiluokkien 1.-6. kohdalla ympäristöopin tavoitteet ja keskeiset oppisisällöt on muotoiltu niin, että niiden opettaminen on mahdollista toteuttaa yhdysluokkaopetuksessa vuoro vuosina. Tavoitteena jokaisen vuosiluokan opetuksessa on tutustua paikallisiin, oppilaita lähellä oleviin asioihin, kuten lähiympäristöön, lähiympäristön kasveihin, lähiympäristön tyypillisiin eläimiin sekä vesistöihin ja niin edelleen sekä erityisesti niissä havaittaviin ilmiöihin, aina kun opetuksessa siihen mahdollisuus ilmenee.

Monipuolisten opetusmenetelmien ja -välineiden käyttämisellä saadaan aikaan luonnollista eriyttämistä. Toiminnallisuuden korostaminen ja oppilaiden aktivoiminen tulee huomioida työtapoja sekä oppimisympäristöjä valittaessa. Opetuksessa tulee pyrkiä oppiaineiden integrointiin, mikäli se aiheen puitteissa on kulloinkin mahdollista.

Vuosiluokkakokonaisuudessa 1-2 oppilaita tulee ohjata, opettaa ja totuttaa monipuolisten opiskelutapojen käyttämiseen. Työtapojen ja oppimisympäristöjen valinnan lähtökohtana on oppilaiden aikaisemmat tiedot ja taidot sekä omat kokemukset, kunkin hetkiseen kasvuun ja kehitykseen, elämäntilanteeseen ja kulttuuriin liittyvät erityistarpeet. Tärkeää työtapojen ja oppimisympäristöjen valinnassa on niin ikään toiminnallisuus, elämyksellisyys, tarinat ja draama. Ympäristöopin eri tiedonalojen ilmiöiden tutkiminen tulisi tapahtua luonnollisissa tilanteissa ja ympäristöissä, on siis huomioitava pienten lasten konkreettisuus toiminnassa. Oppilaiden osallisuus ja vuorovaikutus työtapojen ja oppimisympäristöjen valinnassa, suunnittelussa ja toteutuksessa. Oppilaiden aktiivinen työskentely opiskeltavien ilmiöiden, teemojen tai ajankohtaisten ongelmien parissa. Monipuolinen lähiympäristön ja -luonnon käyttäminen, rakennettuun ympäristöön sekä erilaisiin yhteisöihin tutustuminen. Yhteistyö opetuksessa paikallisesti esimerkiksi lähellä sijaitsevien museoiden, yritysten, luonto- ja tiedekeskusten kanssa mahdollisuuksien mukaan.

Eriyttämistä tukee vaihtelevien ja monipuolisten työtapojen sekä oppimisympäristöjen käyttö, toiminnallisuus ja konkreettisuuden korostaminen. Yhdessä toimiminen tukee erilaisten vahvuuksien hyödyntämistä. Opettajana tulee myös muistaa luoda oppilaille onnistumisen kokemuksia ja vahvistaa jokaisen minäkuvaa tällä tavalla ympäristöopissa. Jokaiselle oppilaalle tulee suoda aikaa syventymiseen, pohtimiseen ja rauhoittumiseen tarpeen mukaan.

Arviointi ympäristöopin opetuksessa vuosiluokilla 1.-2. voidaan toteuttaa esimerkiksi jakamalla opetettavat asiat kokonaisuuksiksi, joille asetetaan omat tavoitteensa ja arviointiperusteensa. Arviointi toteutetaan niin työskentelyn aikana kuin sen jälkeen. Arvioitavana voi olla oppilaan kirjoitettu teksti, mutta myös toiminta ja muu itsensä ilmaiseminen sekä opetettavan kokonaisuuden aikana ja jälkeen. Tärkeää arvioinnissa on tarjota oppilaille mahdollisuus monipuoliseen oppimisensa ilmaisemiseen.

Vuosiluokkakokonaisuudessa 3-6 työtapojen ja oppimisympäristöjen valinnan lähtökohtana ovat oppilaiden omat kokemukset ihmiseen, ympäristöön, ihmisen toimintaan ja arkeen liittyvistä asioista, ilmiöistä ja tapahtumista. Tärkeää työtapojen ja oppimisympäristöjen valinnassa on huomioida toiminnallisuus, kokemuksellisuus, elämyksellisyys, draaman ja tarinoiden käyttöön. Ympäristöopin ilmiöitä pyritään tutkimaan luonnollisissa tilanteissa ja ympäristöissä, joka tuo opiskeluun ja oppimiseen konkreettisuutta. Oppimisympäristöjä tulee vaihdella monipuolisesti lähiluontoa ja rakennettua ympäristöä, tieto- ja viestintäteknologiaa, erilaisia yhteisöjä sekä paikallisia mahdollisuuksia hyödyntäen. Keskeistä opiskelussa on oppilaiden osallisuus ja vuorovaikutus erilaisten yksinkertaisten tutkimusten suunnittelussa, toteutuksessa ja ratkaisujen pohtimisessa. Keskeistä ympäristöopin tavoitteiden kannalta on niin ikään ohjata oppilaita käyttämään monipuolisesti erilaisia opiskelutapoja. Huomiota tulee kiinnittää turvalliseen ja toiset huomioivaan opiskelemiseen. Opiskelussa tulee niin ikään huomioida oppilaiden kehitykseen, elämäntilanteeseen ja kulttuuriin liittyvät erityistarpeet.

Tutkimukselliset työskentelytavat sekä eri ajattelutaitojen tasoilla olevat harjoitukset tukevat eriyttämistä yksilöllisten tarpeiden mukaan. Yhteisönä toimiminen tukee erilaisten vahvuuksien hyödyntämistä opiskelemisessa.

Arvioinnin kannalta ympäristöopin työskentely kannattaa jäsentään kokonaisuuksiksi, joille asetetaan omat tavoitteensa ja arviointiperusteensa. Oppilaille tulee tarjota monipuolisia mahdollisuuksia oman oppimisensa osoittamiseen. Arviointi perustuu monimuotoisten tuotosten lisäksi oppilaiden työskentelyn havainnointiin ja keskusteluihin. Opettajana tulee arvioida sisällön lisäksi myös olennaisten asioiden hahmottamista, tiedonhakua ja ilmaisun selkeyttä. Sanallista arviota tai arvosanaa antaessaan opettaja arvioi oppilaan osaamista suhteessa paikallisessa opetussuunnitelmassa asetettuihin tavoitteisiin. Vuosiluokan 6. lukuvuositodistusta varten opettaja käyttää ympäristöopin valtakunnallisia arviointikriteereitä.